Document ID: 32014R0887

A BIZOTTSÁG 887/2014/EU VÉGREHAJTÁSI RENDELETE
(2014. augusztus 14.)
az 1337/2011/EU európai parlamenti és tanácsi rendelet szerinti, szőlőültetvényekre vonatkozó európai statisztikák továbbításának technikai formátumáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az ültetvényekre vonatkozó európai statisztikákról szóló, 2011. december 13-i 1337/2011/EU európai parlamenti és tanácsi rendeletre (1) és különösen annak 8. cikke (2) bekezdésére,
mivel:
(1)
Az 1337/2011/EU rendelet létrehozta az ültetvényekre vonatkozó összehasonlítható európai statisztikák előállításának keretét.
(2)
Meg kell határozni a szőlőültetvényekre vonatkozó statisztikai adatok továbbításának adatstruktúráját és az átviteli szabványt.
(3)
Az e rendeletben előírt intézkedések összhangban vannak az Agrárstatisztikai Állandó Bizottság véleményével,
ELFOGADTA EZT A RENDELETET:
1. cikk
A tagállamok az SDMX adatszerkezeti meghatározásokban megállapított struktúra használatával küldik meg az 1337/2011/EU rendelet II. mellékletében említett, szőlőültetvényekre vonatkozó statisztikai adatokat. A tagállamok az adatokat vagy az egypontos adatbeviteli szolgáltatásokon keresztül szolgáltatják az Európai Bizottságnak (Eurostat), vagy oly módon teszik az adatokat elérhetővé, hogy az Európai Bizottság (Eurostat) ki tudja azokat nyerni az egypontos adatbeviteli szolgáltatások használatával.
2. cikk
A szőlőültetvényekre vonatkozó statisztikai adatok Európai Bizottság (Eurostat) számára való továbbításának adatstruktúráját a melléklet határozza meg.
3. cikk
Az adatokat minden egységesen kötelező változó és aggregátum tekintetében közölni kell.
4. cikk
Az adatokat hektárban és a gazdaságok számának megadásával kell közölni.
5. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. augusztus 14-én.

Labels: 12
19
6